1. ปัจจัยความเสี่ยง

 ปัจจัยความเสี่ยงอันอาจจะเกิดขึ้นได้กับบริษัทสามารถจำแนกได้ 5 ประเภทดังนี้

1. 1 ความเสี่ยงที่เกี่ยวข้องกับการเปลี่ยนแปลงกฎหมาย ข้อบังคับ และนโยบายของรัฐบาล

  ความเสี่ยงในเรื่องการเปลี่ยนแปลงกฎหมาย ข้อบังคับ และนโยบายของรัฐ

  จากการที่บริษัทดำเนินธุรกิจทางด้านโทรคมนาคมซึ่งเป็นธุรกิจที่ต้องดำเนินงานภายใต้สิทธิของหน่วยงานรัฐใน
  รูปแบบของสัญญาร่วมการงานในปัจจุบัน
  สิ่งที่จะมีผลกระทบกับบริษัทและผู้ประกอบการภายใต้สัญญาร่วมการ
  งานของหน่วยงานรัฐที่เกี่ยวข้อง คือ
  การต้องแปรสัญญาร่วมการงานที่มีอยู่ให้เป็นที่เรียบร้อยก่อนการเปิดเสรี โทรคมนาคม
  เพื่อให้ผู้ประกอบกิจการโทรคมนาคมทุกรายทั้งรายเก่าและรายใหม่ (รวมทั้งองค์การโทรศัพท์แห่ง
  ประเทศไทยซึ่งแปรรูปเป็น บริษัท ทศท คอร์ปอเรชั่น จำกัด (มหาชน) ในวันที่ 31 กรกฎาคม
  2545 และ การสื่อสารแห่งประเทศไทย ซึ่งแปรรูปเป็น บริษัท กสท โทรคมนาคม จำกัด
  (มหาชน) ใน วันที่ 14 สิงหาคม 2546)
  อยู่ภายใต้การกำกับดูแลของคณะกรรมการกิจการโทรคมนาคมแห่งชาติ (กทช.)
  และดำเนินการภายใต้กฎและ ข้อบังคับของ กทช. อย่างเท่าเทียมกัน
  เนื่องจากการแปรสัญญาร่วมการงานนั้นมีประเด็นในเรื่องหลักการและ
  แนวทางในการแปรสัญญาร่วมการงาน ซึ่งยังไม่สามารถหาข้อยุติได้ในปัจจุบัน แม้ว่าในปัจจุบัน
  กทช. ได้รับการ คัดสรรจากวุฒิสภาแล้วในวันที่ 24 สิงหาคม 2547
  และได้มีพระบรมราชโองการโปรดเกล้าฯ แต่งตั้งในวันที่ 1 ตุลาคม 2547
  รวมถึงการแต่งตั้งเลขาธิการ กทช. เป็นที่เรียบร้อยแล้ว แต่ในเบื้องต้น กทช.
  ยังอยู่ในระหว่างการจัดทำแผนแม่บทโทรคมนาคมของไทย ซึ่งคาดว่าจะแล้วเสร็จก็ประมาณกลางปี
  2548
  ดังนั้นความชัดเจนในเรื่องของกติกาและข้อบังคับใหม่ในการประกอบกิจการโทรคมนาคมไม่ว่าจะเป็นเรื่องของค่าเชื่อมโยงเครือข่าย
  (Interconnection Charge) ว่าจะนำมาใช้เมื่อใด และในอัตราเท่าใด หรือ
  ค่าธรรมเนียมใบอนุญาต ค่าใช้คลื่นความถี่ ค่าใช้เลขหมาย ว่าจะเป็นอัตราเท่าใด
  และจะมีการอนุญาตให้กับผู้ประกอบการโทรคมนาคมรายใหม่หรือไม่ ก็ยังไม่มีความชัดเจนในขณะนี้

  อย่างไรก็ตามแม้ว่าบริษัทจะมีความเสี่ยงเบื้องต้นจากความไม่ชัดเจนในการแปรสัญญาร่วมการงาน
  ตลอดจนประเด็นต่างๆ จากการดำเนินงานของ กทช.
  เพื่อกำหนดกรอบกติกาใหม่ในการประกอบกิจการโทรคมนาคม
  บริษัทก็ได้บริหารความเสี่ยงดังกล่าวโดยมีผู้รับผิดชอบเรื่องนี้อย่างจริงจัง
  ทั้งในด้านการติดตามข่าวสารอย่างใกล้ชิด และการให้ข้อมูลต่างๆ ที่ถูกต้องกับภาครัฐ
  เพื่อให้ภาครัฐกำหนดกฎเกณฑ์ใหม่ได้อย่างถูกต้อง อันก่อให้เกิดการแข่งขันที่เสรีและเป็นธรรม
  และไม่เกิดผลกระทบทางด้านลบกับบริษัท อย่างใดก็ตาม เมื่อเปิดเสรีโทรคมนาคมแล้ว
  แม้ว่าจะมีผู้ประกอบการรายใหม่สนใจจะเข้ามาแข่งขันเพิ่มขึ้นก็ตาม
  ผู้ประกอบการรายใหม่ยังต้องเผชิญกับข้อจำกัดในการเข้าสู่ตลาด (Barrier to Entry)
  ทั้งในด้าน การสร้างฐานลูกค้าและเงินลงทุน ตลอดจนต้องใช้เวลาในการพัฒนาระบบเครือข่าย
  และช่องทางการตลาดให้สามารถแข่งขันได้ ดังนั้นปัจจัยเสี่ยงในเรื่องการเปลี่ยนแปลงกฎหมาย
  ข้อบังคับ และนโยบายของรัฐ ของบริษัทจึงไม่มีประเด็น
  เพราะผู้ประกอบการทุกรายจะต้องดำเนินธุรกิจอยู่ภายใต้กฎเกณฑ์เดียวกัน บริษัท
  ในฐานะผู้ประกอบการรายใหญ่ และได้มีการเตรียมตัวในเรื่องนี้เป็นอย่างดี
  จึงมีโอกาสใช้ความเปลี่ยนแปลงดังกล่าวเพิ่มศักยภาพในการแข่งขันให้แก่บริษัทมากขึ้นได้เป็นอย่างดี

  ความเสี่ยงจากนโยบายภาครัฐในเรื่องแนวทางการจัดจำหน่ายซิมการ์ดเลขหมายโทรศัพท์เคลื่อนที่ประเภทเติมเงิน

  ความเสี่ยงจากนโยบายภาครัฐ ในเรื่อง
  แนวทางการจัดจำหน่ายซิมการ์ดเลขหมายโทรศัพท์เคลื่อนที่ประเภทเติมเงินสำหรับผู้ซื้อซิมการ์ดใหม่
  ซึ่งมีผลตั้งแต่วันที่ 10 พฤษภาคม 2548 เป็นต้นไปนั้น โดยที่
  ผู้ใช้บริการที่จะซื้อซิมการ์ดเลขหมายใหม่ในระบบเติมเงิน ( Prepaid SIM CARD )
  จะต้องแสดงตนพร้อมหลักฐานที่ปรากฎภาพถ่ายของเจ้าของบัตรอย่างใดอย่างหนึ่ง ดังนี้
  บัตรประจำตัวประชาชน บัตรประจำตัวข้าราชการ
  บัตรประจำตัวพนักงานของรัฐหรือบัตรประจำตัวประเภทอื่นที่ปรากฎภาพถ่ายของ
  เจ้าของบัตรที่ออกโดยราชการ หรือบัตรประจำตัวนักศึกษา/นักเรียน หนังสือเดินทาง
  บัตรประจำตัวแรงงานต่างด้าว ใบขับขี่ทุกประเภท

  สำหรับในส่วนของผู้ใช้บริการระบบเติมเงินที่มีการใช้บริการอยู่แล้ว นั้น
  ทางภาครัฐได้กำหนดให้แสดงตนพร้อมกันทั่วประเทศในวันที่ 1 กรกฎาคม 2548 เป็นต้นไป
  เป็นระยะเวลา 6 เดือน
  โดยต้องดำเนินการกรอกแบบฟอร์มที่ทางกระทรวงเทคโนโลยีสารสนเทศและการสื่อสาร (ไอซีที)
  กำหนด เช่น ชื่อ เลขประจำตัวประชาชน เบอร์โทรศัพท์มือถือ
  ซึ่งหากไม่แสดงตนภายในระยะเวลาดังกล่าวจะมีมาตรการระงับการใช้ชั่วคราว
  จนกว่าจะมาแสดงตนตามที่ สำนักงานคณะกรรมการคุ้มครองผู้บริโภค (สคบ.) และ
  คณะกรรมการกิจการโทรคมนาคมแห่งชาติ (กทช.) จะเห็นเหมาะสม

  จากแนวทางดังกล่าว ไม่ส่งผลกระทบกับการดำเนินธุรกิจของบริษัทมากนัก
  เนื่องจากผู้ให้บริการโทรศัพท์เคลื่อนที่ทุกราย ได้มีการทำบันทึกข้อตกลงร่วมกันกับกระทรวงไอซีที
  ในการให้ความร่วมมือถือปฏิบัติร่วมกัน โดยบริษัท แอดวานซ์ อินโฟร์ เซอร์วิส จำกัด (มหาชน)
  ได้เตรียมความพร้อมโดยได้ดำเนินการด้านระบบปฏิบัติการเพื่อรองรับไว้แล้ว รวมทั้ง
  ได้กำหนดรายละเอียดแนวทางการปฏิบัติงานแจ้งให้กับผู้จำหน่าย/ร้านค้าซิมการ์ดระบบเติมเงินทั่วประเทศใช้เป็นแนวทางปฏิบัติร่วมกัน

1.2 ความเสี่ยงที่เกี่ยวข้องกับสถานการณ์การตลาดและการแข่งขัน

  ความเสี่ยงที่เกิดจากการกลับมาของการแข่งขันอย่างรุนแรงด้านราคาในช่วงก่อนการเปิดเสรีในตลาด
  โทรศัพท์เคลื่อนที่ที่กำลังจะเปิดเสรีนั้น
  ผู้ประกอบการที่มีขนาดธุรกิจเล็กกว่าบางครั้งอาจริเริ่มทำการแข่งขันใน ด้านราคาอย่างรุนแรง
  เพื่อพยายามให้ได้มาซึ่งฐานลูกค้าก่อนที่ผู้ประกอบการรายใหม่จะเข้าสู่ตลาด
  เป็นธรรมดาที่ผู้ประกอบการที่มีเครือข่ายที่ครอบคลุมน้อยกว่า
  รองรับลูกค้าได้ในระดับที่น้อยกว่าและมีคุณภาพที่ด้อยกว่า
  รวมทั้งมีเครือข่ายช่องทางการจัดจำหน่ายที่ยังไม่ครอบคลุมมากนัก
  จะมีหนทางเดียวที่รวดเร็วและมีประสิทธิภาพในการดึงดูดลูกค้าใหม่และลูกค้าของผู้ประกอบการรายอื่นเข้าสู่เครือข่ายของตนนั่นคือ
  การตัดราคาเมื่อผู้ประกอบการที่ขนาดใหญ่กว่าตอบโต้การกระทำนี้ สงครามราคาก็จะค่อยๆ
  ปะทุขึ้น และหากผู้นำตลาดรายใหญ่ที่สุดด้วยวัตถุประสงค์ที่จะปกป้องส่วนแบ่งตลาดของตน
  โดยกระโดดเข้าร่วมแข่งขันด้านราคาจะทำให้ทั้งอุตสาหกรรมตกต่ำลง
  ส่วนต่างของรายได้และค่าใช้จ่ายจะถูกบีบให้เล็กลง
  และโดยทั่วไปจะเป็นผู้ประกอบการรายเล็กที่จะได้รับความเสียหายทางการเงินอย่างหนัก
  และไม่สามารถอยู่ในตลาดต่อไปได้ เช่นที่เกิดขึ้นในหลายตลาดทั้งในระดับภูมิภาคและระดับโลก
  สิ่งนี้ไม่เพียงแต่เป็นผลร้ายต่อสถานะทางการเงินของอุตสาหกรรม
  แต่ยังทำให้เกิดผลกระทบด้านลบแก่ผู้บริโภค
  เนื่องจากหลังจากสงครามด้านราคาที่รุนแรงจะมีผู้ประกอบการเหลืออยู่ในตลาดเพียงไม่กี่ราย
  อีกทั้งคุณภาพด้านเครือข่ายและคุณภาพการให้บริการต่างๆ จนต่ำลงมากกว่ามาตรฐาน
  ซึ่งเป็นการเอาเปรียบผู้บริโภค

  แม้ว่าความเสี่ยงที่เกิดจากการแข่งขันที่ไม่สมเหตุสมผล
  จะเป็นปัจจัยความเสี่ยงภายนอกและไม่สามารถควบคุมได้
  เอไอเอสยังคงเชื่อว่ากลยุทธ์ในการใช้ราคาถูกจะเพียงทำให้เกิดการรับรู้ในหมู่ผู้ใช้บริการ
  (awareness)
  แต่คุณภาพของเครือข่ายและบริการต่างหากที่เป็นกุญแจสำคัญในการสร้างความผูกพันและเสริมสร้างความภักดีของลูกค้า
  (customer preference & loyalty) นอกจากนั้น
  กลยุทธ์การใช้ราคาถูกนี้จะไม่สามารถดำเนินอยู่ได้นานในธุรกิจโทรศัพท์เคลื่อนที่
  เพราะธุรกิจนี้ต้องใช้เงินทุนเป็นจำนวนมาก ส่วนหนึ่งของการเปิดเสรีโทรคมนาคม คือ
  การคิดค่าเชื่อมโยงเครือข่ายก็กำลังจะถูกนำมาใช้ในประเทศไทย
  ซึ่งไม่ว่าจะเป็นการคิดในอัตราใดก็กลายเป็นราคาต่ำสุดของการคิดค่าบริการต่อนาทีโดยอัตโนมัติ
  ดังนั้น การแข่งขันทางด้านราคาที่ไม่สมเหตุสมผลก็จะอยู่ได้เพียงในระยะสั้น

  สำหรับเอไอเอส
  จะยังคงมุ่งเน้นที่คุณภาพและความหลากหลายของบริการสำหรับการใช้ชีวิตทุกรูปแบบ
  เพื่อสร้างความชื่นชอบในสินค้าให้เกิดขึ้นในกลุ่มลูกค้าที่เห็นความสำคัญของคุณภาพและเพิ่มพูนมูลค่าตลอดเวลาหลายปี
  เอไอเอสยังคงสามารถรักษาฐานะการเป็นผู้นำได้เป็นอย่างดี
  ไม่ใช่เพียงด้านฐานลูกค้าแต่รวมทั้งด้านรายได้
  แม้ว่าจะมีกิจกรรมการแข่งขันที่ไม่สมเหตุสมผลเกิดขึ้นแล้วในอดีตก็ตาม
  แต่เอไอเอสก็มิได้นิ่งนอนใจ ยังคงเฝ้าติดตามสภาวะทางการตลาดอย่างใกล้ชิด
  ตลอดเวลาเพื่อประเมินสถานการณ์ได้อย่างแม่นยำ
  และสามารถวางกลยุทธ์ที่เหมาะสมในการแข่งขัน
  โดยมีจุดประสงค์หลักอยู่ที่การเสริมสร้างมูลค่าให้แก่ผู้ถือหุ้น

1.3 ความเสี่ยงที่เกี่ยวข้องกับการเงินและภาวะเศรษฐกิจ

 เนื่องจากลักษณะธุรกิจของบริษัทเกี่ยวข้องโดยตรงกับเทคโนโลยีจากต่างประเทศซึ่งส่วนใหญ่เป็นรายการซื้อ เครื่องโทรศัพท์เคลื่อนที่และอุปกรณ์โทรคมนาคมและการให้บริการโทรข้ามแดนอัตโนมัติ จึงมีความเสี่ยงจาก อัตราแลกเปลี่ยนเงินตราต่างประเทศ ในการบริหารความเสี่ยงดังกล่าวบริษัทใช้เครื่องมือป้องกันความเสี่ยงทาง การเงินให้เหมาะสมกับสภาวการณ์ในขณะนั้นๆ โดยส่วนใหญ่จะเป็นการทำสัญญาซื้อขายเงินตราต่างประเทศ ล่วงหน้าโดยจะพิจารณาจากเจ้าหนี้การค้าที่เป็นเงินตราต่างประเทศ อย่างไรก็ตามแม้ว่าบริษัทจะมีภาระค่าใช้จ่าย ที่เป็นสกุลเงินตราต่างประเทศที่อาจจะทำให้ต้นทุนของบริษัทเพิ่มขึ้นหรือลดลงอันเกิดจากความผันผวนของอัตรา แลกเปลี่ยน แต่บริษัทก็มีรายได้บางส่วนที่เป็นสกุลเงินตราต่างประเทศจากการให้บริการข้ามแดนอัตโนมัติซึ่งจะ ช่วยบรรเทาผลกระทบของอัตราแลกเปลี่ยนที่ผันผวนได้ นอกจากนั้นการที่บริษัทมีการระดมทุนภายในประเทศ เป็นส่วนใหญ่ก็สามารถลดความเสี่ยงจากความผันผวนของอัตราแลกเปลี่ยนเงินตราต่างประเทศได้ในระดับหนึ่ง ณ วันที่ 31 ธันวาคม 2547 บริษัทไม่มีสัญญาซื้อขายเงินตราต่างประเทศล่วงหน้าที่เปิดสถานะไว้ และไม่มี ผลกระทบจากความเสี่ยงอัตราแลกเปลี่ยนเงินตราต่างประเทศ

1.4 ความเสี่ยงด้านเทคโนโลยีและการปฏิบัติการ

1.4.1 ความเสี่ยงในการรับประกันคุณภาพของบริการเสริมที่ดำเนินการโดยผู้ให้บริการร่วม

การที่บริษัทนำเทคโนโลยีใหม่ๆ ที่เกิดขึ้นในอุตสาหกรรมโทรศัพท์เคลื่อนที่เช่น GPRS และ
Location Based Service มาเปิดให้บริการ เป็นการเปิดโอกาสให้บริษัทต่างๆ
เข้ามาร่วมมือกับเอไอเอสในการให้บริการเสริมที่แปลกใหม่และหลากหลายให้กับลูกค้า
ความร่วมมือดังกล่าวนี้ก่อให้เกิดการเชื่อมต่อกันเป็นเครือข่ายระหว่างบริษัทผู้ให้บริการระบบโทรศัพท์เคลื่อนที่
บริษัทผู้ให้บริการเสริม และบริษัทผู้ผลิตเนื้อหา
ในการทำงานร่วมกันภายใต้ข้อตกลงในการให้บริการอย่างเคร่งครัด ความผิดพลาด ณ
จุดใดจุดหนึ่งย่อมส่งผลกระทบต่อคุณภาพของบริการเสริมที่ลูกค้าได้รับ
ดังนั้นการควบคุมข้อตกลงในการให้บริการ
และการประกันคุณภาพของบริการอย่างครบวงจรจึงเป็นสิ่งสำคัญยิ่งต่อการรักษาความพึงพอใจของลูกค้า

  อย่างไรก็ตาม ในขณะนี้หน่วยงาน GSMA (GSM Association)
  ซึ่งเป็นหน่วยงานกลางในอุตสาหกรรมโทรศัพท์เคลื่อนที่ระบบจีเอสเอ็มได้กำหนด Open
  Architecture Platform
  เพื่อให้เป็นมาตรฐานในการเชื่อมต่อระหว่างระบบของผู้ให้บริการเสริมต่างๆ
  ซึ่งมาตรฐานดังกล่าวจะช่วยให้การควบคุมคุณภาพของบริการเหล่านี้ทำได้ง่ายขึ้น

  บริษัทได้จัดหาระบบในการควบคุมดูแลคุณภาพการให้บริการเสริมต่างๆ
  ให้ทำงานได้อย่างราบรื่นและมีประสิทธิภาพเพื่อให้บริการเสริมต่างๆ ถึงมือลูกค้า
  และลูกค้าสามารถใช้งานได้ตามความประสงค์
  ระบบดังกล่าวเป็นระบบที่ดูแลตั้งแต่ต้นทางถึงปลายทาง (End to End Service Monitoring
  and Control System)

1.4.2 ความเสี่ยงที่เกิดจากการเปลี่ยนแปลงเทคโนโลยี

ถึงแม้ว่าจะมีความเสี่ยงจากการเปลี่ยนแปลงเทคโนโลยีในระบบโทรศัพท์เคลื่อนที่ ซึ่งกำลังเปลี่ยนแปลงไปสู่การสื่อสารข้อมูลความเร็วสูง และการสื่อสารข้อมูลแบบมัลติมีเดีย แต่เทคโนโลยีดังกล่าวอาจไม่ส่งผลกระทบต่อบริษัทมากนักในอนาคตอันใกล้ เนื่องจากลูกค้าส่วนใหญ่ โดยเฉพาะลูกค้าในส่วนภูมิภาค ยังนิยมเพียงการใช้งานขั้นพื้นฐานของโทรศัพท์เคลื่อนที่เท่านั้น อย่างไรก็ตาม บริษัทผู้ผลิตอุปกรณ์เครือข่ายเริ่มปรับเปลี่ยนความสนใจ และโอนย้ายผู้เชี่ยวชาญที่มีความสามารถเพื่อพัฒนาผลิตภัณฑ์ในเทคโนโลยียุคที่ 3 (3G) การเปลี่ยนแปลงนี้มีผลให้บริษัทได้รับประโยชน์ในการได้รับบริการหลังการขาย ที่ดี เพื่อสนับสนุนอุปกรณ์ที่ใช้เทคโนโลยีทันสมัยต่อไปในระยะยาว

  บริษัทได้ดำเนินการจัดหาอุปกรณ์ที่จะเข้ามาเพิ่มเติมเพื่อให้บริการต่างๆ
  รวมถึงบริการเสริมทุกประเภทให้มีความสามารถในการให้บริการกับลูกค้าได้ถึงเทคโนโลยีในยุคต่อไปคือ
  3G ตัวอย่างเช่น จัดหาระบบชุมสายแบบใหม่ที่เรียกว่า ซอฟต์สวิตซ์ (Softswitch)
  การจัดหาระบบ IMS (Internet Protocol Multimedia Subsystem)
  เพื่อรองรับระบบมัลติมีเดียในระบบ IP ในอนาคต เป็นต้น ขณะเดียวกันในปี 2005 นี้
  บริษัทจะได้ทำการทดสอบระบบเทคโนโลยีโทรศัพท์เคลื่อนที่ในยุคที่ 3 (3G)
  โดยใช้ความถี่ที่บริษัทมีใบอนุญาตใช้งานอยู่ โดยไม่ต้องขอความถี่ใหม่เพิ่มเติม
  ทั้งนี้เพื่อเป็นการเพิ่มศักยภาพการเรียนรู้งานด้านวิศวกรรมให้แก่บริษัท
  ซึ่งเป็นการเตรียมความพร้อมที่จะเปิดบริการ 3G เมื่อได้รับใบอนุญาตจาก กทช.
  ที่ขณะนี้มีทิศทางชัดเจนมากขึ้น

  การทดลองดังกล่าวจะเป็นการสร้างศักยภาพและความรวดเร็วในการเรียนรู้เกี่ยวกับเทคโนโลยีใหม่ๆ
  ให้กับทีมงานของบริษัทได้เป็นอย่างดี
  และเมื่อเวลามาถึงบริษัทจะสามารถให้บริการดังกล่าวกับลูกค้าได้เป็นอย่างดี
  อย่างไรก็ตามจากการประเมินในเบื้องต้น
  บริษัทคาดว่าบริษัทมีศักยภาพเพียงพอที่จะรองรับการลงทุนเทคโนโลยีใหม่ดังกล่าวได้โดยไม่มีผลกระทบอย่างเป็นสาระสำคัญกับฐานะทางการเงินของบริษัท

 1.4.3 ความเสี่ยงด้านการปฏิบัติการ

  เป้าหมายของบริษัทในการให้บริการลูกค้า คือ
  การสร้างความประทับใจที่ดีของลูกค้าจากการที่ได้ใช้บริการต่างๆ
  ของบริษัททั้งที่เป็นบริการหลักและบริการเสริม
  รวมทั้งบริการที่ลูกค้าได้รับจากจุดที่ลูกค้ามีการติดต่อด้วย (Touch points) ดังนั้น
  จากการที่บริษัทมีการพัฒนาระบบงานต่างๆตลอดปีที่ผ่านมา
  เพื่อเพิ่มขีดความสามารถในการให้บริการลูกค้า รองรับบริการที่มีความหลากหลาย
  อาจเป็นผลทำให้บริษัทเกิดความเสี่ยงในการให้บริการลูกค้า
  อันเป็นผลมาจากการเปลี่ยนแปลงต่างๆที่เกิดขึ้น

ตัวอย่างของความเสี่ยงที่อาจเกิดขึ้นนั้น มีรูปแบบการเกิดและผลกระทบที่แตกต่างกันไป เช่น

-   ความเสี่ยงด้านการปฏิบัติการที่เกิดจากการเปลี่ยนแปลงระบบงานใหม่
    อาจจะมีผลกระทบซึ่งเกิดจากความถูกต้องและเสถียรภาพของระบบงานใหม่ที่นำมาใช้
    คุณภาพของข้อมูลที่มีการโอนย้ายจากระบบงานเดิมและความถูกต้องของข้อมูลในระบบฐานข้อมูลต่างๆที่เกี่ยวข้อง
    และประเด็นสำคัญคือความพร้อมของตัวพนักงาน
    ความรู้ความสามารถในการใช้ระบบงานใหม่ในการทำงานและแก้ไขปัญหาต่างๆที่เกิดขึ้นกับลูกค้าของบริษัท

-   ความเสี่ยงที่เกิดขึ้นจากความผิดพลาดในการติดต่อสื่อสารระหว่างหน่วยงาน
    ซึ่งอาจจะส่งผลกระทบไปถึงคุณภาพของบริการที่มีการส่งมอบให้กับลูกค้า

-   จากสภาพการแข่งขันที่รุนแรงในตลาด
    ทำให้ในบางครั้งทำให้เกิดการเร่งรีบในการออกบริการใหม่สู่ตลาด
    ซึ่งอาจทำให้ขาดความครบถ้วนของระบบงาน เกิดความผิดพลาดที่มีผลกระทบต่อบริษัทและลูกค้า

-   จากความเสี่ยงต่างๆข้างต้น
    หากเกิดความผิดพลาดขึ้นจะก่อให้เกิดความเสี่ยงในเรื่องของความเชื่อมั่นของลูกค้า
    เมื่อได้รับข้อมูลหรือบริการที่ไม่ถูกต้อง

  ดังนั้นเพื่อเป็นการป้องกันและลดผลกระทบจากความเสี่ยงต่างๆ ข้างต้น
  สร้างความพร้อมให้แก่พนักงานและหน่วยงานให้มีขีดความสามารถในการทำงาน
  นอกเหนือจากการให้การฝึกอบรมพนักงานอย่างต่อเนื่อง
  เพื่อเพิ่มศักยภาพในการทำงานของพนักงานแล้ว
  บริษัทได้นำมาตรการเรื่องคุณภาพมาใช้ควบคู่ไปกับความรวดเร็วในการให้บริการ (Speed with
  Quality) อันได้แก่

  1. การตรวจสอบคุณภาพในการทำงานของหน่วยงานต่างๆในบริษัท (Total Quality
  Assurance) โดยมีการดำเนินการใน 3 มุมมองที่มีการความเชื่อมโยงกันคือ

-   การตรวจสอบคุณภาพด้านการให้บริการ (Service Quality Assurance)
    เพื่อให้แน่ใจว่าบริการที่ส่งมอบให้กับลูกค้าเป็นไปตามสิ่งที่บริษัทกำหนดไว้และมีคุณภาพ

-   การตรวจสอบคุณภาพด้านเครือข่าย (Network Quality Assurance)
    เพื่อให้แน่ใจว่าเครือข่ายที่ ใช้ในการให้บริการลูกค้ามีคุณภาพตามที่กำหนด

-   การตรวจสอบด้านรายได้ (Revenue Assurance)
    เพื่อให้แน่ใจว่ารายได้ที่บริษัทได้รับจากการใช้บริการของลูกค้ามีความถูกต้องครบถ้วน
    และมีการเรียกเก็บในเวลาที่กำหนด

1.  การบริหารและจัดการการเปลี่ยนแปลง (Change Control Management)
    เพื่อให้การเปลี่ยนแปลง ต่างๆที่เกิดขึ้นในบริษัท มีการบริหารจัดการที่มีประสิทธิภาพ
    มีการทำงานแบบ End to end
    ครอบคลุมถึงทุกหน่วยงานที่ได้รับผลกระทบจากการเปลี่ยนแปลง ทำให้ผลจากการเปลี่ยนแปลง
    เป็นไปตามเป้าหมายที่ตั้งไว้ และไม่เกิดผลกระทบข้างเคียงต่อระบบงานอื่น

1.4.4 ความเสี่ยงจากการสูญเสียทรัพยากรบุคคลและการพัฒนาบุคลากร

ในปีที่ผ่านมา บริษัทยังคงมีการเจริญเติบโตด้านรายได้และผลกำไรอย่างต่อเนื่อง แต่ก็มีการสูญเสียทรัพยากรบุคคลโดยรวมทุกระดับใกล้เคียงกับปีก่อนหน้านี้ โดยกลุ่มพนักงานที่บริษัทจัดเป็นผู้มีความรู้ความสามารถและเป็นกำลังสำคัญก็มีอัตราการออกจากงานที่ลดลง ที่เป็นเช่นนี้เพราะบริษัทมีนโยบายและแผนงานที่ชัดเจนในการธำรงรักษาพนักงานที่มีความรู้ความสามารถ และมีทักษะความชำนาญที่สำคัญต่อการทำงาน โดยดูแลเรื่องผลประโยชน์ตอบแทนในการทำงานให้สามารถแข่งขันได้กับตลาดแรงงาน และดำเนินการอย่างจริงจังในเรื่องการพัฒนาบุคลากรซึ่งถือเป็นหัวใจสำคัญในการสร้างความเจริญก้าวหน้าให้กับบริษัทตลอดมา ดังนั้น เราจึงต้องพัฒนาความรู้ความสามารถของบุคลากรอย่างต่อเนื่อง เพื่อให้ได้มาซึ่งผลงานที่มีคุณภาพสูงสุด และกระจายการฝึกอบรมไปยังพนักงานทุกระดับอย่างทั่วถึงและต่อเนื่อง โดยการคัดสรรหลักสูตรการฝึกอบรมที่ตรงกับความต้องการของบุคลากรทุกระดับ และในขณะที่ธุรกิจสื่อสารโทรคมนาคมไร้สายมีการเปลี่ยนแปลงอย่างรวดเร็ว บริษัทจึงได้ริเริ่มโครงการ Talent Development Program ในการเตรียมบุคลากรที่มีศักยภาพเพื่อนำเอไอเอสไปสู่ความสำเร็จในระยะยาว และจัดงาน Career Day เพื่อให้พนักงานเข้าใจถึงแนวทางความก้าวหน้าในสายอาชีพของตน และสนับสนุนให้พนักงานมีโอกาสความก้าวหน้าอย่างเท่าเทียมกัน อีกทั้งยังจัดให้มีการพัฒนาเวปไซด์ภายในบริษัทภายใต้ชื่อของ “นกฮูก” โดยเป็นการสร้างฐานข้อมูลกลางขึ้นเพื่อเป็นแหล่งสะสมข้อมูลความรู้ของพนักงาน (Knowledge Base) และเปิดโอกาสให้พนักงานมีการแลกเปลี่ยนประสบการณ์กันทั้งในด้านที่เป็นเรื่องของความสำเร็จและข้อผิดพลาดที่เกิดขึ้น โดยเป็นการสร้างให้เกิดองค์กรแห่งการเรียนรู้ (Learning Organization)

  นอกจากนี้บริษัทยังได้สำรวจความคิดเห็นของพนักงานที่มีต่อสภาพการทำงานภายในและนำมาจัดทำเป็นแผนงาน
  เพื่อพัฒนาปรับปรุงจนทำให้ระดับความพึงพอใจในการทำงานในภาพรวมของพนักงานภายในองค์กรเพิ่มสูงขึ้นมาอย่างต่อเนื่อง

  ในปี 2548
  การขยายตัวของบริษัทอันเนื่องจากจำนวนผู้ใช้บริการโทรศัพท์เคลื่อนที่ที่คาดว่าจะมีเพิ่ม มากขึ้น
  รวมทั้งการสร้างสรรค์บริการใหม่ในรูปแบบต่างๆ ที่จะนำเสนอให้กับลูกค้าผู้ใช้บริการ
  ทำให้บริษัทยังคงมีความจำเป็นต้องสรรหาผู้มีความรู้ความสามารถมาเสริมทีมงาน
  และต้องทำงานด้านการพัฒนาฝึกอบรมพนักงานอย่างเข้มแข็งต่อไปดังเช่นปีที่ผ่านมา
  เพื่อสร้างให้บุคลากรของบริษัทมีความพร้อมต่อการเปลี่ยนแปลงต่างๆ ที่จะเกิดขึ้น
  และสามารถผลักดันให้บริษัทบรรลุเป้าหมายด้านรายได้และการเจริญเติบโตตามแผนงานที่กำหนดไว้ต่อไป

1.5 ความเสี่ยงจากภัยธรรมชาติ

  นับแต่เหตุการณ์ภัยจากสึนามิ (Tsunami)
  ที่สร้างความเสียหายให้กับหลายจังหวัดในภาคใต้ของประเทศไทยเมื่อปลายปี 2004 ที่ผ่านมา
  ทำให้บริษัทตระหนักถึงความเสี่ยงอันตรายอันอาจเกิดจากภัยธรรมชาติที่อยู่นอกเหนือความควบคุมของเรา
  ดังนั้น
  บริษัทจึงได้ตรียมการจัดการทางด้านบริหารความเสี่ยงโดยจัดทำการจัดการเพื่อความต่อเนื่องของการทำธุรกิจ
  (Business Continuity Management หรือ BCM )
  เพื่อสร้างหลักประกันในการดำเนินธุรกิจและการให้บริการลูกค้า ว่าจะไม่มีภัยธรรมชาติใดๆ
  มากระทบ การให้บริการของบริษัทจะดำเนินต่อไปโดยไม่ขาดตอน

  ถึงแม้ว่าในภัยธรรมชาติครั้งนี้
  บริษัทได้รับความเสียหายเพียงสถานีเดียวจากเกือบสามร้อยสถานีใน 6 จังหวัดภาคใต้
  แม้ความเสียหายมีจำนวนเล็กน้อย แต่ระบบอื่นๆ
  เช่นระบบไฟฟ้ากำลังและระบบสื่อสัญญาณถูกทำลายลง
  ทำให้ระบบสถานีไม่มีไฟฟ้าและสื่อสัญญาณที่จะเชื่อมต่อกับชุมสาย
  ทำให้ไม่สามารถให้บริการลูกค้าในบริเวณที่เกิดภัยพิบัติได้เป็นเวลาหลายชั่วโมง
  และเมื่อระบบไฟฟ้ากำลังกลับคืนมา หรือบริษัทได้ใช้ระบบไฟฟ้าสำรองทำให้สถานีเริ่มให้บริการได้
  แต่ก็จะประสบกับปัญหาต่อมาคือ การระดมใช้งานจากลูกค้าจำนวนมากพร้อมๆ กัน
  ทำให้ระบบไม่สามารถรองรับได้ครบถ้วน
  แม้บริษัทจะได้พยายามเพิ่มเติมปริมาณช่องสัญญาณจนถึงจุดที่เทคโนโลยีจะรองรับได้ก็ตาม

  การจัดการในเรื่องนี้ บริษัทได้มีการกำหนดหัวข้อที่จะดำเนินการต่างๆ ไว้ ตัวอย่างเช่น
  การจัดการออกแบบระบบสำรองในกรณีฉุกเฉิน (Network Redundancy System)
  การจัดการกำหนดขั้นตอนในการปฏิบัติต่างๆ (Standard Procedures)
  การกำหนดขั้นตอนต่างๆ ในการกู้ระบบ (Disaster Recovery Plan) เป็นต้น

  ในฐานะผู้ให้บริการสื่อสารโทรคมนาคม และเป็นบริษัทที่มีธรรมาภิบาล (Good Governance)
  บริษัทยินดีเข้าร่วมและเป็นส่วนหนึ่งของระบบที่พร้อมจะให้บริการและความช่วยเหลือในกรณีที่เกิดภัยพิบัติแห่งชาติขึ้น
  ดังเช่นที่บริษัทเคยดำเนินการให้ความช่วยเหลือในเหตุการณ์ต่างๆ ที่ผ่านมา